burgasdotpro/wikipedia huggingface dataset:
Belleville Bulls

Belleville Bulls je kanadský juniorský hokejový tím hrajúci Ontárijskú hokejovú ligu (OHL). Sídli v kanadskom meste Belleville v provincii Ontário. Založený bol v roku 1981
Brampton Battalion

Brampton Battalion je kanadský juniorský hokejový tím hrajúci Ontárijskú hokejovú ligu (OHL). Sídli v kanadskom meste Brampton v provincii Ontário. Založený bol v roku 1996.
Digitálny zvuk

Digitálny zvuk používa digitálny signál na zvukovú reprodukciu. To obsahuje analógovo-digitálny prevod, digitálno-analógový prevod, uskladnenie informácie a prenos informácie.
Tlaková níž (singel)

„Tlaková níž“ je prvý singel z rovnomenného, v poradí druhého albumu speváka Mira Jaroša. V roku 2007 sa stal v 52. týždni desiatou najhranejšou skladbou v slovenskom éteri. 
Vznik.
Pesnička „Tlaková níž“ vznikla v Prešove, v štúdiu Perina niekedy v marci 2007. Vznik piesne sprevádzal dážď a keď si Randy (Vlado Gnepa – producent) na klavíri hral nejaké tóny, Mira spontánne napadla melódia, ktorú najprv naspieval v angličtine („Free to love“). Slovenský text neskôr napísal Jozef Husovský. 
Pesničku objavilo Fun radio, hudobnú dramaturgiu zaujala natoľko, že ju začali hrávať niekoľkokrát denne. Pesnička prešla call outami a stala sa jednou z najžiadanejších. Neskôr ju začali hrávať aj iné slovenské rádia. Niektoré volili hrať skôr remix nahrávky (Groove and simple), nakoľko sa im rádiová verzia zdala príliš pomalá. V decembri 2007 sa dostala na desiatu priečku najhranejších slovenských pesničiek v slovenskom éteri. Pre Mira to bol prvý ozajstný hit. Vďaka úspechu nahrávky sa Miro vrátil na scénu a dostal ponuku nahrať celý album u vydavateľstva EMI.
Videoklip.
Obrazové spracovanie natočili Imagine vision a predstavuje Mira s kapelou ako hrajú v starom opustenom sklade. Spieva príbeh tlakovej níže a na obrazovke sa striedajú príbehy bežných ľudí (žiarlivosť, hádka, rozchod...) Natáčalo sa v opustenej, páchnucej, chladnej hydinárni plnej zrna. Videoklip po uvedení rotoval na hudobných staniciach, aj na českom Óčku.
Saint-Étienne

Saint-Étienne je mesto na stredovýchode Francúzska, 60 kilometrov juhozápadne od Lyonu v regióne Auvergne-Rhône-Alpes, departement Loire vo Francúzskom stredohorí.
Podľa sčítania ľudu z roku 1999 má mesto 180 210 obyvateľov, v celej metropolitnej oblasti podľa rovnakého zdroja žije 321 703 ľudí. Veľmi známy je miestny futbalový klub AS Saint-Étienne.
Vývoj počtu obyvateľov.
"Počet obyvateľov"
Bombový útok v Pakistane 1. januára 2010

Bombový útok v Pakistane (1. januára 2010) bol samovražedný bombový útok, ktorý nastal 1. januára 2010 v obci "Hasan Shah Khel" v Severozápadnej pohraničnej provincii v Pakistane. Incident si vyžiadal najmenej 95 obetí a vyše 100 zranených osôb.
Priebeh.
Miestny obyvatelia sa stretli aj s dôvodom utvorenia ozbrojených milícii, ktoré by bojovali proti Talibanu. Táto polovojenská organizácia v tejto oblasti, v blízkosti Severného a Južného Vaziristanu, obývanej najmä kmeňovými komunitami totiž operuje vo veľkom počte. Militanti hrozili smrťou každému kto sa pripojí k domobrane.
Samovražedný atentátnik zastavil svoje vozidlo Mitsubishi Pajero Pick-up pri dave ľudí sledujúcich volejbalový zápas a odpálil výbušninu. Použitá bola neznáma výbušnina s odhadovanou hmotnosťou vyše 270 kilogramov. Podľa svedkov tragédie následkom výbuchu vznikol ohnivý hríb ktorý jasne ožiaril okolie. Počas výbuchu bolo na volejbalovom zápase prítomných takmer 300 osôb, z nich okolo 200 utrpeli zranenia a najmenej 95 prišli o život následkom útoku. Medzi obeťami bolo aj šesť detí a päť príslušníkov polovojenskej skupiny. Telá hráčov boli následkom tlakovej vlny spôsobenej explóziou vyhodené do vzduchu.
Výbuch poškodil viac ako dvadsať okolitých domov, vrátane mešity, kde práve zasadal miestny mierový výbor. Hoci sa strecha mešity zrútila, nikto zo zúčastnených nebol zranený. Niekoľko ľudí uviazlo v troskách budov. Na hľadanie obetí v tme boli použité reflektory automobilov.
Na mieste činu sa podľa polície pohybovalo ešte druhé vozidlo, ktoré však ušlo. "Jedno vozidlo tu vybuchlo a druhé ušlo nevedno kam. Domnievame sa, že môže byť využité k útoku na inom mieste," vyjadril sa šéf miestnej polície.
Reakcie.
Prezident Asif Ali Zardari a premiér Yousaf Raza Gillani odsúdili tento teroristický útok. Altaf Hussain, líder liberálnej strany Muttahida Qaumi (MQM) taktiež označil útok za odsúdeniahodný a nazval ho pokusom o zhoršenie vyhrotenej situácie v Pakistane. Vláda Severovýchodnej provincie oznámila, že vyplatí 300 000 pakistanských rupií (t. j. 2 500 eur) každej rodine zosnulého a 100 000 pakistanských rupií (830 eur) každému poškodenému.
Ministerka zahraničných vecí USA, Hillary Clintonová k útokom povedala: "Spojené štáty rázne odsudzujú súčasné teroristické útoky zamerané na civilné obyvateľstvo v Pakistane, a vyjadruje úprimnú sústrasť pozostalým rodinám obetí a pakistanskému ľudu. Teroristi sa zameriavali na školy, trhy, mešity a teraz aj na volejbalový zápas. Spojené štáty budú naďalej podporovať pakistanský ľud v ich úsilí budovať vlastnú budúcnosť bez strachu a zastrašovania, budú podporovať ich úsilie v boji proti násilnému extrémizmu a za posilnenie demokracie"
Britské ministerstvo zahraničných vecí vydalo oficiálne vyjadrenie v ktorom odsúdili "tento strašný útok, ktorý viedol k zbytočnej strate mnohých životov."
Nashua

Nashua môže odkazovať na:
Miesta.
V Spojených štátoch:
Nashua (New Hampshire)

Nashua je mesto v Hillsborough County v americkom štáte New Hampshire. Je to druhé najväčšie mesto v štáte (a v troch severných štátoch Nového Anglicka) po Manchesteri. 
Rozvojový impulz mu dal dnes už neexistujúci textilný priemysel, v posledných dekádach sa mesto stalo súčasťou ekonomického rozvoja bostonského regiónu. Nashua bola časopisom Money v jeho ročnom dotazníku dvakrát označená ako "Najlepšie miesto pre život v Amerike" (). Je to jediné mesto, ktoré získalo toto ocenenie dvakrát—v rokoch 1987 a 1997. V roku 2007 vydavateľstvo Morgan Quitno označilo mesto Nashua ako 27. najbezpečnejšie mesto v krajine.
Jakovlev Jak-40

Jakovlev Jak-40 je regionálne prúdové dopravné lietadlo vyvinuté v Sovietskom zväze v 60. rokoch 20. storočia.
Vznik a vývoj.
Lietadlo malo byť náhradou za stroje Iliušin Il-12 a Iliušin Il-14. Prvý prototyp vzlietol 21. októbra 1966. V roku 1968 začali Jaky-40 lietať na pravidelných linkách, používali sa na prepravu osôb a aj na vojenské účely (ale tiež aj ako výsadkové). Celkom bolo vyrobených 1011 lietadiel, z toho 125 kusov bolo exportovaných do 18 krajín sveta.
Zoznam predstaviteľov štátov v roku 2010

Zoznam predstaviteľov štátov v roku 2010 obsahuje zoznam hláv štátov (prezidenti, monarchovia) a vrchných politických predstaviteľov (predsedovia vlád) jednotlivých štátov sveta v roku 2010.
Scott Stevens

Ronald Scott Stevens (* 1. apríl 1964 Kitchener, Ontario, Kanada) je bývalý kanadský hokejový obranca. Hral v 22 sezónach v Národnej hokejovej lige za Washington Capitals, St. Louis Blues a New Jersey Devils. 
Svoju kariéru začal vo Washingtone, kde jeho solídna obrana a ofenzívne schopnosti pomohli tímu k jeho historicky prvej účasti v play-off. Potom, čo strávil ročník v St. Louis, ho získal tím New Jersey Devils. Práve tu získal reputáciu neľútostného a tvrdého majstra bodyčekov. Zosobňoval obranu Devils, stal sa kapitánom tohto tímu a dokázal sa s ním štyrikrát počas deviatich rokov prebiť do finále Stanley Cupu, pričom k víťazstvu doviedol mužstvo trikrát. V roku 2000 Stevens vyhral Conn Smythe Trophy pre najužitočnejšieho hráča play-off. Navzdory tímového úspechu s Devils nikdy nevyhral Norris Trophy, cenu pre najlepšieho obrancu. Jeho kariéra dospela ku koncu v sezóne 2003/04, keď nakoniec odišiel do hokejového dôchodku kvôli následkom otrasu mozgu.
Externé odkazy.
NHL 1942/1943

Sezóna 1942/1943 bola 26. sezóna NHL. Víťazom Stanley Cupu sa stal tím Detroit Red Wings. Pred sezónou zanikol tím Brooklyn Americans a tak sa počet tímov znížil na 6. Tento počet vydržal až do roku 1967, keď bol počet tímov v NHL zdvojnásobený. Táto éra sa nazýva ako Original Six.
Zníženie počtu tímov si vyžiadalo tiež zmenu hracieho systému play-off. Do neho teraz postupovali štyri najlepšie celky. V semifinále hral prvý proti tretiemu a druhý proti štvrtému. Všetky série boli štvorzápasové.
Eutrapelia

Eutrapelia (z gr. duchaplnosť, vtipnosť, prívetivosť) je vlastnosť človeka viesť s každým príjemný rozhovor, teda rozumieť žartom a vtipne odpovedať. Osoba s takýmito vlastnosťami sa po grécky volá eutrapelos.
Je to aj jedna z Aristotelových cností - "zlatá stredná cesta" medzi neomalenosťou a šaškovaním. V Biblii sa slovo vyskytuje iba raz v Liste Efezanom 5:4, v slovenskom preklade Biblie je preložené ako "neprístojné žarty".
NHL 1966/1967

Sezóna 1966/1967 bola jubilejná 50. sezóna NHL. Víťazom Stanley Cupu sa stal tím Toronto Maple Leafs.
NHL 1943/1944

Sezóna 1943/1944 bola 27. sezóna NHL. Víťazom Stanley Cupu sa stal tím Montreal Canadiens.
NHL 1944/1945

Sezóna 1944/1945 bola 28. sezóna NHL. Víťazom Stanley Cupu sa stal tím Toronto Maple Leafs.
NHL 1945/1946

Sezóna 1945/1946 bola 29. sezóna NHL. Víťazom Stanley Cupu sa stal tím Montreal Canadiens.
NHL 1946/1947

Sezóna 1946/1947 bola 30. sezóna NHL. Víťazom Stanley Cupu sa stal tím Toronto Maple Leafs.
NHL 1947/1948

Sezóna 1947/1948 bola 31. sezóna NHL. Víťazom Stanley Cupu sa stal tím Toronto Maple Leafs.
NHL 1948/1949

Sezóna 1948/1949 bola 32. sezóna NHL. Víťazom Stanley Cupu sa stal tím Toronto Maple Leafs.
NHL 1949/1950

Sezóna 1949/1950 bola 33. sezóna NHL. Víťazom Stanley Cupu sa stal tím Detroit Red Wings.
NHL 1950/1951

Sezóna 1950/1951 bola 34. sezóna NHL. Víťazom Stanley Cupu sa stal tím Toronto Maple Leafs.
The Mamas &amp; the Papas

The Mamas &amp; the Papas (na debutovom albume: The Mama's and the Papa's) bola americká folk-rocková vokálna formácia, ktorá patrila medzi významné skupiny, ktoré prevažne v druhej polovici 60. rokov formovali juhokalifornskú popovú scénu. V tomto období (spolu s krátkym účinkovaním v roku 1971) vydala päť hudobných albumov, pričom do hitparádovej "„Top 40“" sa dostalo jej jedenásť singlov. The Mamas &amp; the Papas predali na celom svete skoro 40 miliónov hudobných nosičov. 
Skupina vynikala kombináciou harmonických mužských a ženských hlasov, ale tiež prepojením ostrých skladieb a ich aranžmánov. Členovia skupiny sa zároveň podieľali aj na koncepte a organizácii hudobne významného festivalu v Monterey, kde sa po prvýkrát preslávili hviezdy ako Jimi Hendrix, či Janis Joplin. Skladby The Mamas &amp; the Papas, „California Dreamin'“, či „San Francisco (Be Sure to Wear Flowers in Your Hair)“ od Scotta McKenzieho, sú pokladané za neoficiálne hymny kontrakultúry 60. rokov a Leta lásky Hippies, ktoré sa konalo v roku 1967. Už v tom čase ich časopis "Life" označil za „najtvorivejšiu hudobnú popovú skupinu s prvým naozaj novým vokálnym zvukom od čias Beatles“.
Biografia.
The Mamas &amp; The Papas sa vyformovali z hnutia New Folk (Nový folk) na konci 50. a začiatku 60. rokov. Spevák a gitarista John Phillips, ženatý s Michelle Philips, ktorá v tom čase ašpirovala na modelku, bol v tom čase súčasťou folkového tria Journeymen, kam patrili aj Dick Weissmann a budúci spoluhráč Scott McKenzie. Speváčka Cass Elliot v tom čase patrila k zoskupeniu Big Three, pričom Kanaďan Denny Doherty pôsobil s inou formáciou, Halifax Three. Okolo polovice 60. rokov sa Elliotová s Dohertym stretli v „krátko žijúcej" skupine Mugwumps, ktorá sa stala známou viac kvôli hudobníkom, ktorí z nej vzišli, než kvôli hudbe samotnej. Členmi Mugwumps boli aj John Sebastian a Zal Yanovsky, zakladatelia neskoršej populárnej skupiny The Lovin´ Spoonful.
John, Michelle a Denny zase vystupovali s dočasnou kapelou New Journeymen. Tá vznikla potom, čo sa predošlé trio rozpadlo a jeho členovia boli nútení splniť záväzky vyplývajúce z uzavretého kontraktu. V r. 1965 odišla trojica do St. Thomas vo Virgin Islands skladať a cvičiť nový repertoár, kde sa k nim pridala Cass Elliot. Štvorica sa premiestnila do Los Angeles, kde podpísala zmluvu s nahrávacím labelom Lou Adler´s Dunhill. Z pôvodného rýchleho pomenovania Magic Circle zmenili názov skupiny na The Mamas and the Papas. Už ich prvý album z r. 1966, nazvaný If You Can Believe Your Eyes and Ears, bol vrcholovým momentom vo zvuku vokálnych skupín zo západného pobrežia. Album obsahoval aj „hymnickú" skladbu „California Dreamin´“, ktorá sa postarala o začiatok migrácie blúdiacich mladých ľudí hippie éry smerom do Kalifornie. Michelle Phillips o skladbe neskôr povedala: "„Už ani neviem povedať, koľko ľudí mi v priebehu tých rokov povedalo, že do Kalifornie prišli preto, lebo počuli California Dreamin´… (…) …zmenilo im to život.“"
NHL 1951/1952

Sezóna 1951/1952 bola 35. sezóna NHL. Víťazom Stanley Cupu sa stal tím Detroit Red Wings.
NHL 1952/1953

Sezóna 1952/1953 bola 36. sezóna NHL. Vítťazom Stanley Cupu sa stal tím Montreal Canadiens.
NHL 1953/1954

Sezóna 1953/1954 bola 37. sezóna NHL. Víťazom Stanley Cupu sa stal tím Detroit Red Wings.
NHL 1954/1955

Sezóna 1954/1955 bola 38. sezóna NHL. Víťazom Stanley Cupu sa stal tím Detroit Red Wings.
NHL 1955/1956

Sezóna 1955/1956 bola 39. sezóna NHL. Víťazom Stanley Cupu sa stal tím Montreal Canadiens.
Zoe Saldanová

Zoë Saldana-Peregová (rodným menom, Zoë Yadira Saldaña Nazario; * 19. jún 1978, Passaic, New Jersey, USA), profesionálne známa ako Zoe Saldana, je americká herečka a tanečníčka.
Detstvo a mladosť.
Jej otec pochádza z Dominikánskej republiky a matka z Portorika. Svoje detstvo prežila v Jackson Hights, v New Yorku. Odmalička hovorí po anglicky aj po španielsky. Má dve sestry. Keď mala Saldanová deväť rokov, jej otec tragicky zomrel. Odmalička sa venovala tancu. 
Kariéra.
Svoju hereckú kariéru zahájila v roku 1999, v jedenej z epizód televízneho seriálu "Zákon a poriadok". O rok neskôr sa objavila v jej prvom filme s názvom "Tanec s vášňou". Do širšieho podvedomia divákov sa dostala rolou vo filme "", kde si zahrala pirátku menom Anamaria. 
V roku 2007 si zahrala vo filme "Po sexe", po boku herečky Mily Kunis. Úspech jej priniesla rola Nyoty Uhura, ktorú stvárnila vo filme "Star Trek", z roku 2009. Režisér J.J. Abrahams ju požiadal o stvárnenie tejto roli, nakoľko bol presvedčený že Saldanová je ideálnou voľbou. Pri príprave na svoju rolu sa stretla aj s herečkou Nichelle Nichols, ktorá postavu Nyoty Uhura stvárnila v pôvodnom vydaní, z roku 1966. V rovnakom roku stvárnila domorodkyňu Neytiri vo filme "Avatar". Za svoj výkon vo filme získala cenu Saturn Award. V roku 2011 si zahrala vo filme "Columbiana". Film získal skôr negatívne hodnotenie zo strany kritikov ale za to pochválili jej herecký výkon za dôveryhodný. 
V roku 2013 si zopakovala rolu Nyoty Uhura vo filme "Star Trek: Do temnoty". O rok neskôr stvárnila rolu Gamory vo filme "Strážcovia Galaxie". V rovnakom roku bola obsadená do hlavnej úlohe vo filme "Rosemary má dieťa", ktorý je remakeom pôvodného filmu z roku 1969. V tretej časti "Star Trek: do Neznáma" si zopakovala rolu Nyoty a tiež stvárnila rolu Gamory v druhej časti film "Strážcovia galaxie". Postavu Gamory stvárnila aj vo filme ", ktorý mal premiéru v apríli 2019. 
V roku 2018 získala svoju hviezdu na Hollywoodskom chodníku slávy. 
Postavu Neytiri stvárni aj v pokračovaní filmu ", ktoré malo premiéru v roku 2022. 
Súkromný život.
V novembri 2011 ukončila svoj jedenásťročný vzťah s Keithom Brittonom. V roku 2011 až 2013 bol jej priateľom Bradley Cooper. Od roku 2013 sa pozná s talianskym umelcom Marcom Peregom, za ktorého sa v júni 2015 vydala. Majú spolu tri deti. Saldanová s Peregom svoje deti vychovávajú vo viacerých jazykoch, v španielčine, angličtine a taliančine. Dodržiava bezlepkovú diétu a trpí Hashimotovým zápalom štítnej žľazy.
NHL 1956/1957

Sezóna 1956/1957 bola 40. sezóna NHL. Víťazom Stanley Cupu sa stal tím Montreal Canadiens.
Tom Waits

Thomas Alan Waits (* 7. december 1949, Pomona, Kalifornia, USA) je americký spevák, hudobník, skladateľ a príležitostný herec.
Kariéra.
Tom Waits začínal ako jazzovo-bluesový spevák v zapľuvaných baroch, hudbou sa však začal živiť až vďaka priaznivým recenziám kritikov. Vďaka množstvu cigariet, alkoholu a nočnému životu nadobudol špecifický hlas, ktorý sa stal jeho obchodnou známkou a ktorý kritik Daniel Durchholz popísal:
Waits začal svoju kariéru v 70. rokoch. Napodobňoval hudobný štýl 40. a 50. rokov, ktorý v tom čase nebol u amerického publika populárny. Témou jeho hudby sú temné balady s textami, v ktorých sa zaoberá bizarnými ľudskými príbehmi, charaktermi a tzv. outsidermi, ľudmi postavenými mimo spoločnosti. Napriek nízkej podpore rádií a televíznych videí nadobudol zmiešaný komerčný úspech v Spojených štátoch a stal sa dvojnásobným držiteľom ocenenia Grammy za najlepší alternatívny a súčasný album: "Bone Machine" (1992) a "Mule Variation" (1999). Väčšinu ocenení zlatých albumov z predaja hudby však získal vďaka úspechu na iných kontinentoch.
Umelecky sa podieľal aj na filmoch ako herec a skladateľ, pričom za soundtrack k filmu One from the Heart bol nominovaný na cenu Academy Award. V r. 2008 ho mienkotvorný časopis Rolling Stone zaradil na 82. miesto zoznamu Stovky najväčších spevákov všetkých čias.
V roku 2011 bol uvedený do Rock and Roll Hall of Fame.
Tom Waits sa stal výraznou a špecifickou hudobnou osobnosťou. Pre svoj príznačný výzor a prejav si medzi novinármi a fanúšikmi vyslúžil prezývky „Pán Diabol“ (Mr. Devil), či,Pekelník".
Zoznam trénerov Athletic Club

Toto je zoznam trénerov španielskeho futbalového klubu Athletic Club. Súčasným trénerom Athletica je Joaquín Caparrós, ktorý do klubu prišiel prišiel z Deportiva La Coruña.
Zoznam prezidentov Athletic Club

Toto je zoznam trénerov španielskeho futbalového klubu Athletic Club. Súčasným prezidentom klubu je Fernando García Macua, ktorý je vo funkcii od roku 2007.
Zoznam hráčov Athletic Club

Toto je zoznam hráčov španielskeho futbalového klubu Athletic Club. Tento zoznam obsahuje hlavne hráčov, ktorý reprezentovali národný tím, v zátvorke za hráčom je dátum debutu v národnom tíme.
Vauxhall Motors

Vauxhall Motors Limited je britský výrobca automobilov, vo vlastníctve PSA Group(Peugeot,Citroen). Sídli vo Griffin House v Lutone v Spojenom kráľovstve.
História.
Automobilka bola založená v roku 1857 v Londýnskom Vauxhalle. V roku 1905 sa spoločnosť presunula do Lutonu, kde sídli dodnes.
Najnovšie modely firmy Vauxhall sú licenčne vyrábané stroje nemeckej značky Opel s pravostranným riadením. Väčšina výroby sa sústreďuje aj na vývoz do iných častí Európy a pre niektoré okrajové trhy.
Na začiatku roka 2009, bola budúcnosť Oplu teda aj Vauxhallu neistá v dôsledku negatívnych dopadov finančnej krízy, ktorá prispela k bankrotu korporácie General Motors.
Dňa 10. septembra 2009 bolo oznámené, že Magna, kanadský výrobca súčiastok automobilov a Sberbank, ruská spoločnosť, by kúpili väčšinový podiel (55%) v spoločnostiach Opel / Vauxhalle. General Motors by vlastnilo 35% a zamestnanci by vlastnili 10% akcii. Obchod sa nakoniec neuskutočnil.
NHL 1957/1958

Sezóna 1957/1958 bola 41. sezóna NHL. Víťazom Stanley Cupu sa stal tím Montreal Canadiens.
Zoznam úspechov Athletic Club

Toto je zoznam úspechov španielskeho futbalového klubu Athletic Club.
Národné.
 Španielska liga: 
 Španielsky pohár :
 Španielsky superpohár:
Copa Eva Duarte:
Medzinárodné.
Pohár UEFA: 
Pequeña Copa del Mundo de Clubes
Copa Latina:
Regionálne.
Majstrovstvá Baskicka
Baskický pohár
Priateľské.
Morocco Summer Cup
Trofeo Ramón de Carranza
Trofeo Colombino
Trofeo Costa del Sol
Trofeo Teresa Herrera
Trofeo Villa de Gijón
Trofeo Ibérico
Trofeo Lasesarre
Trofeo Ciudad de Vigo
NHL 1958/1959

Sezóna 1958/1959 bola 42. sezóna NHL. Víťazom Stanley Cupu sa stal tím Montreal Canadiens.
NHL 1959/1960

Sezóna 1959/1960 bola 43. sezóna NHL. Víťazom Stanley Cupu sa stal tím Montreal Canadiens.
NHL 1960/1961

Sezóna 1960/1961 bola 44. sezóna NHL. Víťazom Stanley Cupu sa stal tím Chicago Black Hawks.
NHL 1961/1962

Sezóna 1961/1962 bola 45. sezóna NHL. Víťazom Stanley Cupu sa stal tím Toronto Maple Leafs.
NHL 1962/1963

Sezóna 1962/1963 bola 46. sezóna NHL. Víťazom Stanley Cupu sa stal tím Toronto Maple Leafs.
Obyčajný (singel)

„Obyčajný“ je druhý singel z druhého albumu pod názvom "Tlaková níž" speváka Mira Jaroša. V 27. týždni roku 2008 sa stala ôsmou najhranejšou skladbou v slovenskom éteri.
Vznik.
Pesničku „Obyčajný“ vymyslel Miro, keď mal sedemnásť rokov. Pod názvom „Niekedy chcem“ ju ponúkali ako kapela R.A.Y.S. vydavateľstvám, no bezúspešne. Mirov producent Randy (Vladimír Gnepa) prišiel s nápadom pesničku zaradiť na album "Tlaková níž" s tým, že sa zmenia aranžmány a bude viac gitarová. Nový text napísal Jozef Husovský a dal mu názov „Obyčajný človek“. Po menších textových úpravách od Mira, nahrávka dostala názov „Obyčajný“. Hlavnou témou je človek, ktorý si často obyčajné veci komplikuje.
NHL 1963/1964

Sezóna 1963/1964 bola 47. sezóna NHL. Víťazom Stanley Cupu sa stal tím Toronto Maple Leafs.
NHL 1964/1965

Sezóna 1964/1965 bola 48. sezóna NHL. Víťazom Stanley Cupu sa stal tím Montreal Canadiens.
NHL 1965/1966

Sezóna 1965/1966 bola 49. sezóna NHL. Víťazom Stanley Cupu sa stal tím Montreal Canadiens.
Mariupoľ

Mariupoľ (; ; ) je prístavné a priemyselné mesto pri Azovskom mori v Doneckej oblasti v juhovýchodnej Ukrajine. Mesto leží pri ústí rieky Kalmius zhruba 120 km južne od Donecku. Žije tu 444 493 obyvateľov (); mesto je 2. najväčšie v oblasti a 10. najväčšie na Ukrajine.
Dejiny a kultúra.
Na mieste dnešného Mariupoľa vznikla v 16. storočí kozácka pevnosť. Samotné mesto vzniklo medzi rokmi 17701780, keď do oblasti Pryazovja prišli krymskí Gréci. Mesto je dodnes strediskom gréckej kultúry na Ukrajine.
Veľký rozvoj nastal po roku 1870 s postavením železnice; vtedy vznikli obrovské železiarne a iné priemyselné budovy. Mesto prešlo ťažkým obdobím nacistickej okupácie (19411943) a ekonomickej recesie (koniec 20. storočia, po páde ZSSR). Aj keď počet obyvateľov sa zmenšuje mesto stále zostáva významným centrom priemyslu; okrem toho mesto profituje od roku 1926 aj z kúpeľov.
V meste pôsobí divadlo založené v roku 1878 ako prvé v regióne, ďalej sa tu nachádza veľa kín, kultúrnych domov a niekoľko múzeí. Je tu 11 kostolov Ukrajinskej pravoslávnej cirkvi moskovského patriarchátu a 3 kostoly Kyjevského patriarchátu.
Mesto bolo silne poškodené počas ruskej invázie na Ukrajinu začiatkom roku 2022. Od 1. marca 2022 bolo mesto obkľúčené ruskými silami. V meste sa bránili jednotky ukrajinskej námornej pechoty a práporu Azov. Ich posledné zvyšky sa do 20. mája vzdali. Odvtedy je mesto okupované Ruskom. Predpokladá sa, že v dôsledku ostreľovania zahynulo viac než 21 000 civilných obyvateľov mesta.
Etnické zloženie.
V meste je veľká národnostná menšina Rusov.
Demografický vývoj mesta.
V súčasnosti má mesto 493 245 obyvateľov.
Twist (rozlišovacia stránka)

Twist môže byť:
Aerosvit

Aerosvit bola ukrajinská letecká spoločnosť založená 25. marca 1994 na Ukrajine, so sídlom v Kyjeve. Zahájila svoju činnosť v apríli 1994 letmi z Kyjeva do Tel Avivu, Odesy, Solúnu, Atén a Larnacy spoluprácou so spoločnosťou Air Ukraine.
V marci 2007 firma zamestnávala 1447 pracovníkov.
Koncom roka 2012 letecká spoločnosť nebola schopná uhrádzať pohľadávky, dlžoby presahli cca 391 mil. eur. Od 3. januára 2013 zakázali Aerosvitu pristávať na letisku Šeremetievo, od 4. januára 2013 sa pridalo aj materské letisko Boryspil v Kyjeve. Kvôli tomu boli od 15. januára 2013 zrušené všetky linky.
Problémy spoločnosti vyvrcholili už v roku 2012, kedy počas Majstrovstiev Európy vo futbale bola nútená zrušiť viaceré lety, ktorými mali fanúšikovia cestovať, niektoré lety, ktoré neboli zrušené mali zas dlhé meškania. Kvôli nezaplateným navigačným poplatkom mala v minulosti na určitý čas zákaz lietať do Ruska.
Problémy Aerosvitu sa dotkli začiatkom roku 2013 aj jej sesterských spoločností. 9.januára zanikla prvá sesterská letecká spoločnosť - Dniproavia a 14.januára druhá - Donbassaero.
Flotila.
Flotila spoločnosti Aerosvit (stav z mája 2010):
Vedecký podvod

Vedecký podvod je čin spáchaný sfalšovaním výsledkov vedeckého výskumu, selektívnym výberom vstupných dát pre vedeckú prácu, prípadne manipulatívnym spracovaním týchto dát, tak aby výsledok zabezpečil dotyčnému osobný prospech, či už priamy finančný, alebo plynúci z osobného ocenenia.
Znaky vedeckého podvodu nesie aj:
Americký Úrad pre vedeckú a technickú politiku definuje akademickú nečestnosť ako: fabrikáciu, falzifikáciu alebo plagiátorstvo pri predkladaní, uskutočňovaní, posudzovaní alebo pri vykazovaní výsledkov výskumu.
Fabrikácia vedeckých výsledkov predstavuje vytváranie neexistujúcich údajov alebo výsledkov a ich zaznamenávanie alebo oznamovanie (publikovanie). Falšovanie je manipulácia s výskumnými materiálmi, zariadeniami alebo procesmi alebo ich pozmeňovanie, tiež vynechávanie údajov alebo pozorovaní tak, že vo výsledkoch výskumu nie sú presne zastúpené. 
Vedecký podvod nezahŕňa bežné („čestné“) chyby, ktoré sa pri výskume vyskytnú ani rozdielny názor výskumníkov na určitý vedecký problém. Zistenie pochybenia ako je akademický podvod si vyžaduje, aby došlo k výraznému odklonu od prijatých noriem a postupov príslušnej výskumnej komunity; takéto zneužitie bolo spáchané úmyselne, vedome, alebo zásadnou nedbanlivosťou. Obvinenie musí byť preukázané prevažnou väčšinou dôkazov.
Jorge Sampaio

Jorge Fernando Branco de Sampaio (* 18. september 1939, Lisabon, Portugalsko – † 10. september 2021, Lisabon) bol portugalský politik, právnik a bývalý prezident Portugalskej republiky. Jeho brat Daniel Sampaio je detský psychológ a spisovateľ.
AGV

AGV môže byť:
Cesta II. triedy 541 (Slovensko)

Cesta II. triedy 541 je cesta II. triedy na Slovensku v okrese Bytča a Čadca. Spája cestu II/507 v Kotešovej s II/487 v Turzovke. Jej celková dĺžka je 18,597 km.
Priebeh.
Cestná komunikácia sa začína v Kotešovej križovatkou s II/507. Prechádza obcami Kotešová, Veľké Rovné. Následne prechádza hranicou okresov Bytča a Čadca, kde pokračuje cez horský priechod Semeteš v obci Vysoká nad Kysucou. Cesta II/541 potom vchádza do Turzovky, kde končí križovatkou s II/487.
História.
Pôvodná cesta "II/541" sa nachádzala v súčasnom Prešovskom kraji. Po jej rozčlenení medzi viaceré cesty I. triedy sa uvoľnené číslo pridelilo súčasnej "II/541", ktorá bola dovtedy len cestou III. triedy.
Marián Čekovský

Marián Čekovský (* 12. apríl 1977, Humenné) je slovenský hudobník, spevák, skladateľ, komik a moderátor.
V Slovenskej televízii spolu s Petrom Marcinom moderoval reláciu Mini Talent Show. Hral napríklad v kapelách "No Name", "The Big H", "Čekovský Band". Hudobne spolupracoval s umelcami ako Rytmus, Strapo, Richard Müller, Vašo Patejdl, Adriena Bartošová, Pavol Hammel, Robo Grigorov, Ľubo Virág, Dara Rolins, IMT Smile, Free Faces, Henry Tóth Band, Groovin’ Heads, FBI (USA), Burian Band, Wedding Band, Šeban Band ,Bravo (východniarska skupina). 
Ocenenia a nominácie.
2016 Zázračný oriešok- Práca na hudbe Víťazstvo
.de

.de je oficiálnou doménou prvej úrovne pre Nemecko. de je skratkou od Deutschland. Internetové stránky končiace sa na .de sú spravidla v nemeckom jazyku.
Vauxhall

Vauxhall môže byť:
Mém

Mém je virtuálna a replikujúca sa častica kultúrnej informácie. Mém je základný prvok kultúry, ktorý je dedičný negenetickou cestou. Mémom je väčšina kultúrnych diel (piesne, umelecké diela a iné). Slovo je odvodené z gréckeho "mimema - napodobňovať". 
Mém ako gén.
Mémy a ich fungovanie bývajú popisované ako obdoba génu (stavebnej jednotky genómu), pričom sa zoskupujú do vyšších celkov, tzv. memplexov, predstavujúcich nielen kultúrne javy, ale aj samotné ľudské osobnosti. 
Pojem mém, po prvýkrát použil v roku 1976 Richard Dawkins, vo svojej knihe Sebecký gén, v ktorej tvrdí, že evolúcia sa nepodpisuje len na replikácii DNA, ale jej princípmi sa riadi aj šírenie akejkoľvek inej informácie, pričom informácia býva vystavená selekčnému tlaku, ktorému sa buďto prispôsobí, alebo vyhodnotená ako "nevhodná" zanikne.
Memetika.
Memetika pomocou mémov vysvetľuje šírenie myšlienok a kultúrnych javov, ako sú napríklad náboženstvo, politické ideológie, alebo módne trendy medzi ľuďmi.
Kmeť

Kmeť môže byť:
Wizz Air Ukraine

Wizz Air Ukraine bola ukrajinská divízia spoločnosti Wizz Air, ktorá bola založená na začatie vnútroštátnej dopravy na Ukrajine dňa 11. júla 2008.
Destinácie.
Medzinárodné letisko Boryspiľ.
Simferopoľ, Antalya, Katovice, Hamburg-Lübeck, Dortmund, Kolín/Bonn, Memmingen, Benátky-Treviso, Oslo-Torp, Londýn-Luton
Medzinárodné letisko Simferopoľ.
Kyjev-Borispol
Medzinárodné letisko Ľvov.
Dortmund
Flotila.
Flotila spoločnosti Wizz Air Ukraine pozostávala z nasledujúcich lietadiel (stav z apríla 2015):
Expedícia 20

Expedícia 20 bola dvadsiatou stálou posádkou Medzinárodnej vesmírnej stanice (ISS). Expedícia bola zahájená príletom kozmickej lode Sojuz TMA-15 k stanici 29. mája 2009. Posádka Sojuzu doplnila predchádzajúcu stálu posádku na ISS (Expedícia 19). Po prvýkrát v histórii začalo stanicu dlhodobo obývať šesť kozmonautov. Veliteľom Expedície 20 bol Gennadij Padalka.
Sojuz TMA-14 a Sojuz TMA-15 pripojené k modulu Zarja slúžili pre ISS ako záchranné lode. 
Posádka.
Zdroj pre tabuľku: NASA
Priebeh misie.
Štart a pripojenie k ISS.
27. mája z kozmodrómu Bajkonur odštartovala kozmická loď Sojuz TMA-15. 29. mája sa Sojuz spojil s Medzinárodnou vesmírnou stanicou, kde kozmonautov očakávala posádka Expedície 19. Po prílete sa označenie misie zmenilo na Expedícia 20 a prvýkrát v histórii stanice začalo ISS dlhodobo obývať šesť kozmonautov. 
EVA-1.
Dňa 5. júna 2009 bol na programe výstup do kozmu v rámci príprav na pripojenie ruského modulu MRM-2 pre pripojenie ďalších lodí Sojuz a Progress. Počas výstupu astronauti Gennadij Padalka a Michael Barratt pripevnili na horný uzol modulu Zvezda stretávací terč, dve zostavy antén Kurs a kabeláž pre antény Kurs. Potom Barrat vyhotovil snímky ruskej časti stanice, pričom bol pripútaný na konci manipulátora Strela-2 ovládaného Padalkou. Výstup začal 7:52 UTC a skončil 12:46 UTC. Trval 4 hodiny a 54 minút. 
IVA-1.
Ako už napovedá názov výstupu ( - aktivita na stanici), prebiehal zvnútra stanice, konkrétne v prechodovej časti medzi modulmi Zvezda a Zaria (počas výstupu dehermetizované). Prebehol 10. júna a astronauti mali za úlohu vymeniť veko horného uzla modulu Zvezda za veko so stretávacím navádzacím kužeľom pre MRM-2. Tým boli prípravy na pripojenie MRM-2 hotové. Tento výstup trval len 12 minút, zúčastnili sa ho Padalka a Barratt. 
Progress M-02M.
Zásobovacia loď Progress M-02M naplnená odpadom bola 30. júna 2009 o 18:29 UTC od komplexu odpojená a prešla na samostatnú parkovacie dráhu. Neskôr sa k stanici opäť priblížila, aby otestovala nový navádzací systém, ktorý na modul Zvezda namontovali astronauti Barrat a Padalka pri výstupe EVA-1. Potom bol Progress navedený do hustých vrstiev atmosféry, kde zanikol. 
Preparkovanie Sojuzu TMA-14.
Aby sa uvoľnil port na module Zvezda, ku ktorému sa na konci júla 2009 mala pripojiť nová zásobovacia loď Progress M-67, bolo nutné preparkovať loď Sojuz TMA-14 na nové miesto na module Pirs (uvoľnený odletom Progress M-02M). Tento manéver úspešne prebehol 2. júla 2009 od 21:29 do 21:55 UTC. Kozmickú loď riadil Gennadij Padalka, spolu s ním boli na palube Sojuzu astronauti Michael Barratt a Kóiči Wakata. 
STS-127.
15. júla 2009 odštartoval raketoplán Endeavour s japonskou plošinou JEF, ktorú potom astronauti namontovali na modul Kibó. Raketoplán sa k stanici pripojil 17. júla. Po otvorení prielezu medzi raketoplánom a ISS bolo na stanici rekordných 13 astronautov. Pri prvých troch zo štyroch výstupov do vesmíru sa nepodarilo splniť všetky úlohy a tak pri štvrtom výstupe astronauti mali dosť práce, napriek tomu všetky práce nedokončili a do programu bol zaradený ďalší, piaty výstup. 28. júla sa raketoplán od stanice odpojil. Raketoplán pristál 31. júla.
Wizz Air Bulgaria

Wizz Air Bulgaria bola bulharská divízia spoločnosti Wizz Air, ktorej bola licencia udelená v roku 2006, na začatie letov do Grécka, Turecka a Moldavska.
Destinácie.
Letisko Sofia.
Varna - Londýn-Luton, Rím-Fiumicino, Forli/Bologna, Benátky-Treviso, Miláno-Bergamo, Frankfurt-Hahn, Dortmund, Eindhoven, Paríž-Beauvais, Brusel, Londýn-Luton, Barcelona, Madrid, Valencia
Letisko Burgas.
Budapešť, Katovice, Varšava, Poznaň, Praha, Londýn-Luton
Flotila.
Zdroj:
Zoznam štátov a teritórií USA podľa rozlohy

Toto je úplný zoznam štátov USA a hlavných teritórií zoradených podla "celkovej rozlohy ich území", " súše a vodnej plochy". V rozlohe vodnej plochy je započítaná i plocha vo vnútrozemí, Veľké kanadské jazerá a teritoriálne vody. Ľadovce a nesúvisle vodné plochy sú počítane ako súčasť súše.
Referencie.
Všetky dáta sú čerpané z Úradu pre sčítanie ľudu USA (Výsledok sčítania z roku 2000). Tento dokument uvádza, že hodnoty u menších odľahlých ostrovov USA sú iba približné.
Munții Șureanu

Munții Șureanu (iné názvy: Munții Șurean, Munții Șureanului, Munții Șurianu, Munții Șurian, Munții Șurianului, Munții Sebeș, Munții Sebeșului) je pohorie v Rumunsku. Najvyšším vrchom je Vârful lui Pătru v juhovýchodnej časti pohoria.
Munții Șureanu nemajú výraznejší hlavný hrebeň, napriek tomu ho možno vysledovať v smere juhovýchod - severozápad. Od juhovýchodu sa Munţii Şureanu vejárovite vetvia v mnohých hrebeňoch, pričom od ostatných pohorí sú oddelené riekami. Na juhu od Paringu je to rieka Jiu de Est a od Retezatu riečka Strei. S týmto pohorím sú Munții Șureanu spojené sedlom Pasul Bănița, na východe od pohorí Cindrel a Lotru je to rieka Frumoasa, ktorá neskôr mení meno na Sebeș.
Geologicky je pohorie tvorené väčšinou kryštalickými bridlicami, ale na juhovýchode sú aj rozsiahle vápencové a na severovýchode pieskovcové oblasti. Munții Șureanu je veľmi zložité a komplikované pohorie, hlavný hrebeň je kľukatý a mnohokrát sa stáča rôznymi smermi. V horách je aj veľa bočných hrebeňov, z ktorých najvýznamnejšie sú od juhu: Canciu, Jigoru Mare, Răchita, Meleia a Godeanu.
Turistika a ochrana prírody.
Pohorie nie je najväčšou turistickou destináciou v Rumunsku. Najväčším ťahákom je starobylé dácke mesto Sarmizegetusa Regia, ktoré je opravené a zapísané na prestížnom zozname UNESCO. Kúsok od neho sa nachádza rozsiahly krasový systém, kde je turisticky atraktívna jaskyňa Cioclovina, ktorá tvorí spolu s jaskyňou Ponor cez šesť kilometrov dlhý systém pretekaný podzemnou riečkou. Z krasových útvarov sa tiež často navštevuje jaskyňa Bolii.
Masív nie je príliš zastavaný horskými chatami, k dispozícii je ale veľké množstvo salašov. Na juhu pohoria v údolí potoka Jiul de Est je chata Voievodu. Mimo Šureanu leží chata Obirsia Lotrului na juhovýchode masívu. Ďalšia chata leží pri priehrade Oaşa, aj pri jazere Șureanu je horská chata. Posledná chata je v sedle Prislop na severe pohoria.
V horách sa nachádza len jedno chránené územie, a to prírodný park Grădiștea Muncelului - Cioclovina v juhozápadnej časti masívu.
Juris Hartmanis

Juris Hartmanis (* 5. júl 1928, Riga, Lotyšsko – † 29. júl 2022) bol americký informatik narodený v Lotyšsku.
Zaoberal sa predovšetkým teóriou výpočtovej zložitosti. Za prácu v tejto oblasti dostal v roku 1993 spolu s Richardom Stearnsom Turingovu cenu. V článku, ktorý napísal spolu so Stearnsom, bolo zavedených viacero tried časovej zložitosti ("DTIME(f(n))").
Munții Parâng

Munţii Parâng (podľa pravopisu platného do roku 1993 "Parîng") alebo Munţii Parângului je jedno z najvyšších pohorí Rumunska. Najvyšším vrcholom je Parângul Mare s výškou
Richard Stearns

Richard Edwin Stearns (* 5. júl 1936, Caldwell, New Jersey, USA) je americký informatik. Významná je predovšetkým jeho práca v oblasti výpočtovej zložitosti, za ktorú v roku 1993 dostal spolu s Jurisom Hartmanisom Turingovu cenu. V článku, ktorý spolu s Hartmanisom napísal, bolo zavedených viacero tried časovej zložitosti ("DTIME(f(n))").
Andris Ambainis

Andris Ambainis (* 18. január 1975, Daugavpils, Lotyšsko) je lotyšský matematik a informatik. Zaoberá sa predovšetkým kvantovými výpočtami, kvantovou kryptografiou a teóriou algoritmov, ale aj kvantovou mechanikou alebo výpočtovou zložitosťou.
Robinson Jeffers

Robinson Jeffers, celým menom John Robinson Jeffers (* 10. január 1887, Pittsburgh, Pensylvánia, USA – † 20. január 1962, Carmel, Kalifornia) bol americký básnik.
Californication

Californication môže byť:
Iliušin Il-12

Iliušin Il-12 bolo dvojmotorové osobné/nákladné viacúčelové lietadlo vyvinuté v Sovietskom zväze v 40. rokoch 20. storočia ako náhrada za typ Lisunov Li-2. Vývoj sa začal už v čase druhej svetovej vojny, prvý prototyp vzlietol 7. januára 1946. Sériové stroje, ktoré slúžili ako pre dopravné civilné aj vojenské účely, začali byť dodávané od roku 1947. Od roku 1949 vlastnili lietadlá Il-12 aj Československé aerolínie. Krátko užívala 2 kusy lietadiel aj Česko-slovenská armáda na ťahanie nákladných klzákov.
Teleckoje ozero

Teleckoje ozero (po slovensky staršie aj Telecké jazero; ; po altajsky "Altyn-Köl" - doslova "zlaté jazero") je jazero na severovýchode Altajského pohoria v Altajsku v Rusku. Leží v tektonickej prepadline medzi chrbátmi Altyntu a Korbu. Má rozlohu . Je dlhé a maximálne široké. Priemerne je hlboké a dosahuje maximálnu hĺbku . Nadmorská výška hladiny jazera je .
Pobrežie.
Jazero obklopujú hory vysoké na severe 800 až a na juhu 1 900 až . Brehy sú plytké a skalnaté.
Dno.
Kotlina jazera sa skladá z dvoch častí, južnej tiahnucej sa z juhu na sever (dĺžka ) a severnej tiahnucej sa z východu na západ (dĺžka ), ktoré sú rozdelené podvodným chrbtom (dĺžka a šírka 0,6 až ), ktorý vystupuje zo dna do výšky . Dno je pokryté sivým ílom, pri brehoch kamenistým.
Vodný režim.
Do jazera ústi 70 riek. Najväčšie sú Culyšman, Kyga, Kokši a Veľká Cili. Odteká rieka Bija. Zdroj vody je zmiešaný s prevahou snehového (asi 50 %) a dáždivého (35 %). 97% prírastku objemu vody tvorí prítok riek (predovšetkým "Culyšman" 70 %), 3 % tvoria atmosférické zrážky. 98% úbytku objemu vody pripadá na rieku "Biju" a 2% na vyparovanie z vodnej hladiny. Rozsah kolísania úrovne hladiny je priemerne za rok. Najvyšší je na konci mája a začiatku júna. Pri jazere sú časté silné vetry. „Verchovka“ je južný vietor, ktorý vytvára vlny vysoké až a je obvykle doprevádzaný jasným počasím. „Nizovka“ je severný vietor, ktorý prináša zrážky.
Vlastnosti vody.
Voda je sladká, bohatá na kyslík. Priezračnosť dosahuje 6 až . V lete je teplota vody na povrchu 17 až 18 °C (v južnej časti 19 až 24 °?), v hĺbke (pod ) potom 2,7 až 4,0 °C.V zime sa voda ochladzuje na 2,3 °C. Zamrzne v severnej časti v novembri, v južnej časti v januári. V teplých rokoch nezamŕza vôbec. Roztápa sa na konci apríla alebo na začiatku mája. Ľad je nestály.
Osídlenie pobrežia.
Na brehu jazera ležia osady Artybaš, Jogač s turistickou chatou a Jajľu ( od odtoku "Biji"), v ktorom sídli centrálna správa Altajskej rezervácie a Telecká jazerná stanica.
Slovenské národné hokejové mužstvo na ZOH 2010

Toto je súpiska slovenskej hokejovej reprezentácie na Zimných olympijských hrách 2010, kde sa prebojovala do semifinále a obsadila konečné 4. miesto.
Zoznam najvyšších budov USA

Toto je zoznam najvyšších budov vo všetkých štátoch USA, spolu s Kolumbijským dištriktom.
Rozostavané najvyššie budovy.
Toto sú rozostavané budovy, ktoré sa stanú najvyššími v danom štáte za podmienky, že budú dokončené. 
Metodológia.
Výška budov je meraná od povrchu terénu do najvyššieho bodu architektonickej stavby. Do výšky sú započítavané iba obytné spojité priestory, nikdy samostatné štruktúry, vyhliadkové a komunikačné věže či antény idúce z budovy.
Dexter

Dexter môže byť:
FBI (rozlišovacia stránka)

FBI môže byť:
F.B.I. môže byť:
Anna Kolesárová

Blahoslavená Anna Kolesárová (* 14. júl 1928, Vysoká nad Uhom, ČSR – † 22. november 1944, Vysoká nad Uhom, Slovenská republika) je slovenská mučenica čistoty a obeť zločinu spáchaného vojakom Červenej armády počas druhej svetovej vojny.
Život.
Anna Kolesárová sa narodila vo Vysokej nad Uhom. Pochádzala z katolíckej rodiny Jána a Anny (rodenej Kušnírovej) a sama bola tiež zapálenou veriacou. Anka mala staršieho brata Michala. V roku 1938 zomrela jej mama a Anka sa začala starať o domácnosť.
Na jeseň 1944 sa front priblížil k okresu Michalovce. Obcou Vysoká nad Uhom, ktorá bola v tej dobe súčasťou Slovenského štátu, prechádzali sovietske jednotky. Podľa medzinárodných dohôd nemalo byť obyvateľstvo územia bývalého ČSR nijako perzekuované. 
22. novembra 1944 sa spolu s rodinou a susedmi skrývala v pivnici pod kuchyňou ich domu kvôli prebiehajúcim bojom v okolí. Pre panujúcu neistotu sa podobne ako mnohé iné ženy obliekla do čierneho, aby nevzbudzovala pozornosť vojakov. Po tom, čo do pivnice pri prehľadávaní domu nazrel jeden zo sovietskych vojakov, ju otec poslal do kuchyne, nech vojakovi prinesie jedlo. Dievča však vojaka zaujalo a preto jej prikázal, aby šla s ním. Keď nechcela, priamo jej povedal, že buď pôjde a vyspí sa s ním, alebo ju zabije. Keď opäť odmietla, povolil jej jednovetovú rozlúčku s otcom a na mieste ju zastrelil. Jej vražda zostala nepotrestaná. Nie je známy ani vojak, ktorý tento čin vykonal.
Pochovaná bola nasledujúceho dňa večer, keď ešte v okolí obce prebiehali boje.
Proces blahorečenia.
Proces blahorečenia Anny Kolesárovej prebiehal od 3. júla 2004. Jej hrob vo Vysokej nad Uhom je cieľom pútnikov z celého Slovenska, najmä z radov mládeže.
Pápež František 6. marca 2018 podpísal dekrét o mučeníctve Božej služobníčky Anny Kolesárovej, čím umožnil jej blahorečenie.
Anna Kolesárová bola vyhlásená za blahoslavenú 1. septembra 2018 v Košiciach. Pápež ustanovil deň liturgickej spomienky na blahoslavenú Annu na 20. november.
Stygimoloch

 
Stygimoloch bol rod vtákopanvového bylinožravého dinosaura z čeľade Pachycephalosauridae, žijúceho v období vrchnej kriedy (asi pred 65 miliónmi rokov) na území dnešnej Severnej Ameriky. V súčasnosti je známy z amerických súvrství Hell Creek, Ferrison a Lance, kde žil vedľa slávneho tyranosaura a triceratopsa. Môže však ísť o nedospelého jedinca rodu Pachycephalosaurus.
Typový druh, "S. spinifer" opísal britský paleontológ Peter Galton a nemecký paleontológ Hans-Dieter Sues z "National Museum of Natural History" (Národného prírodovedeckého múzea) v roku 1983.
Znaky.
Stygimoloch bol pomerne mohutný pachycefalosaurid, druhý najväčší po svojom príbuznom rodu Pachycephalosaurus. Jeho lebka merala takmer 50 cm. Celý dinosaurus mohol dosahovať dĺžku snáď až 6 metrov. Jeho typickým znakom bola výrazná ornamentácia zhrubnutej lebky, ktorá bola viac prepracovaná ako u iných zástupcov tejto čeľade. Je tiež možné, že pachycefalosaurid rodu Dracorex je iba jedinec s menej vyvinutou ornamentáciou, patriaci tiež do tohto rodu. Mohlo ísť o nedospelého jedinca alebo samicu. Stygimoloch sa živil rastlinami, plodmi, semienkami a možno aj hmyzom.
Športové centrum Athletic Club

Športové centrum Athletic Club, situované v baskickom mestečku Lezama približne 10 km od Bilbaa, bolo slávnostne otvorené v roku 1971. Slúži nielen ako tréningové centrum prvého tímu Athletica, ale aj ako futbalová akadémia, kde sú vychovaní hráči rezervného tímu Bilbao Athletic a mládežníckych kategórii a je zároveň domovom pre Athletic EFT (ženský tím).
Toto športové centrum umožňuje klubu, v súlade s jeho osobitou filozofiou, vychovávať vlastných odchovancov v mládežníckych kategóriách a tak si zachovávať jedinečnú charakteristiku. V tomto centre má svoj domov prvý tím Athletic Club a Athletic EFT (ženský tím), ako aj desať nižších kategórii, vrátane Bilbao Athletic, ženský B-tím, dva juniorské tímy (19 a 18-ročných), dva tímy starších žiakov (16 a 15-ročných), dva tímy mladších žiakov (14 a 13-ročných) a dva tímy najmladších (12 a 11-ročných).
Centrum má rozlohu 14 760 m², sú v ňom umiestnené štyri ihriská štandardnej veľkosti, jedno z nich s tribúnou pre 1 500 divákov a dva s umelým trávnikom tiež štandardnej veľkosti. Okrem toho sa tu nachádza krytý pavilón s umelou trávou, telocvičňa, kurt, lekárske centrum, služobné budovy a rezidencia pre hráčov. Pre návštevníkov a členov klubu je tu dostatočný počet parkovacích miest. 
Personál centra okrem podporných pracovníkov tvoria hlavní a kondiční tréneri, lekári s ďalším lekárskym personálom, maséri, pedagógovia a psychológovia
Samozrejme toto športové centrum nie je jediným, ktoré klub vlastní. Athletic Club dohliada na prácu trinástich menších športových klubov po celom Baskicku a ktoré spolu tvoria celú štruktúru klubu.
Central Connect Airlines

Central Connect Airlines tiež JOB AIR - CCA bola letecká spoločnosť, so sídlom na letisku Leoša Janáčka v Ostrave. Spoločne s JOB AIR - Central Europe Aircraft Maintenance a JOB AIR Logistics a Czech Connect Airlines bola členom skupiny CCG (Central Connect Group).
Spoločnosť ukončila svoju činnosť 30. júna 2014
Destinácie.
Spoločnosť prevádzkovala pravidelnú leteckú dopravu osôb medzi Ostravou a Viedňou. Táto linka bola súčasne aj súčasťou siete Austrian Airlines. V lete 2009 začala spoločnosť prevádzkovať sezónnu linku z Ostravy do Splitu. Od 3. júna bola prevádzkovaná aj linka z Ostravy cez Brno do Zadaru. Pod značkou ČSA zabezpečovali CCA lety medzi Prahou a Brnom, Hannoverom, Ľubľanou, Ostravou a Varšavou. Okrem toho spoločnosť prevádzkovala charterové lety pre menšie skupiny do 33 pasažierov a aj cargo prepravu lietadlami Saab 340A do 3,5 tony.
Flotila.
Flotila Central Connect Airlines:
Arctic Monkeys

Arctic Monkeys je anglická rocková hudobná skupina.
História.
V roku 2001, po koncerte The Libertines, sa dvaja susedia Alex Turner a Jamie Cook rozhodli, že si k Vianociam zaželajú hudobné nástroje. Obaja dostali gitary. Po niekoľkých týždňoch samovýuky sa rozhodli, že si založia skupinu. Ako zostávajúcich členov si Alex vybral svojich dvoch spolužiakov - Andyho Nicholsona a Matta Heldersa. Andy sa chopil basgitary a Mattovi ostali bicie.
Nacvičovať začali v Yellow Arch Studios v Neepsendne, ich prvé vystúpenie sa uskutočnilo 13. júna 2003 v Grapes v centre Sheffieldu. Po niekoľkých vystúpeniach začali nahrávať demosnímky, ktoré napaľovali na CD a rozhadzovali ich na koncertoch. Niekoľko pôvodných kúskov sa vtedy šírilo pomocou internetu a skupina si pomaly nachádzala ďalších a ďalších fanúšikov. To skupina netušila, neskôr sa vyjadrila, že nikdy nečakala, že sa ich hudba zadarmo tak rýchlo rozšíri. Počas necelého mesiaca sa Arctic Monkeys nestačili diviť, keď na ďalší koncert prišlo mnohonásobne viac ľudí a dokonca s nimi odspievali všetky pesničky. Postupne sa začala ich popularita zväčšovať natoľko, že sa o nich začali zaujímať aj časopisy. Keď sa ich časopis "Prefix" spýtal na ich profil na MySpace, tak sa zarazili a divili sa, čo to MySpace vlastne je. Založili ho vtedy ich fanúšikovia a aj tento ťah im vyšiel skvelo, vďaka tomu sa dostali na prvú priečku hitparády.
Ich popularita rástla a na severe Británie bola obrovská. Dalo by sa povedať, že ovládali Rádio BBC, kde sa hrali najčastejšie. V tej dobe si ich všimol aj Mark "The Sheriff" Bull, miestny amatérsky fotograf, ktorý sa rozhodol natočiť video pre„ Fake Tales of San Francisco“, ktoré zverejnil na svojom webe. Na základe toho vznikla nezávislá kompilácia "Beneath the Boardwalk".
V máji 2005 dostali AM prvú príležitosť nahrať EP, "Five Minutes with Arctic Monkeys", s pesničkami „Fake Tales of San Francisco“ a „From the Ritz to the Rubble“. Toto EP bolo v obmedzenom množstve 500 CD a 1000 7", ale bolo tiež na stiahnutie na iTunes.
Skoro po tom sa Arctic Monkeys predstavili na Carling Stage Reading &amp; Leeds festivale, zameraného na menej známe kapely. Tu zožali značný úspech a ich demonahrávky sa začali šíriť ešte väčšou rýchlosťou cez internet.
Symbolický cintorín v Malej Fatre

Symbolický cintorín v Malej Fatre sa nachádza neďaleko Chaty Vrátna v závere Vrátnej doliny. Cintorín bol otvorený a posvätený 25. júla 1998 ako v poradí tretí slovenský symbolický cintorín venovaný obetiam nešťastí v horách. Cintorín vybudovala Horská služba. 
Na cintoríne sú tabuľky s menami obetí. V čase postavenia bolo na cintoríne 52 tabuliek s menami obetí, ktorí zahynuli v rokoch 1957 – 1997 a tabuľa s menami 14 obyvateľov osady Štefanová, ktorí sa 11. júna 1848, stali obeťami prívalu horskej riavy. Cintorínu dominuje kríž s nápisom "„Mŕtvym na pamiatku, živým pre výstrahu.“"
Chata Vrátna

Chata Vrátna je horská chata v závere Vrátnej doline v Krivánskej Fatre. Nachádza sa na úpätí Veľkého Kriváňa vo výške Priamo v chate sa nachádza dolná stanica novej kabínkovej lanovky na Snilovské sedlo-Chleb z roku 2005. V minulosti sa tu nachádzala stanica sedačkovej lanovky, ktorá začala premávať v roku 1950 spolu s dokončením chaty. 
Turistika.
Chata je prístupná autobusovou dopravou. Z chaty vedú dva turistické chodníky. Žlto označený smeruje na chatu na Grúni a zeleno označený na Snilovské sedlo a ďalej na hlavný hrebeň pohoria. Neďaleko chaty je symbolický cintorín venovaný obetiam hôr.